laion/Wikipedia-Exotic huggingface dataset:
אנטוני סטאר

אנטוני סטאר (נולד ב-25 באוקטובר 1975) הוא שחקן ניו זילנדי. הוא ידוע בעיקר בזכות תפקידו כהומלנדר בסדרה "The Boys", המבוססת על סדרת קומיקס באותו שם. בניו זילנד, הוא ידוע בעיקר בתפקידו הכפול בתור התאומים וין וג'טרו ווסט בסרט outrageous fortune ובילי נייוווד ב-without a paddle. הוא היה הדמות הראשית, כלוקאס הוד, בסדרה בעלת ארבע העונות, "בנשי". סטאר החל את קריירת המשחק המקצועית שלו בתחילת שנות ה-90 עם חלק קטן ברחוב שורטלנד ותפקידי אורח ב- זינה הנסיכה הלוחמת והרקולס: המסעות המופלאים.משנת-2013 עד שנת 2016,אנטוני סטאר כיכב בסדרת הטלוויזיה, Banshee. זה היה תפקידו הראשון בטלוויזיה האמריקאית. הוא גילם נוכל שהיה לשעבר אלמוני, שאחרי 15 שנות מאסר, לוקח על עצמו את זהותו של לוקאס הוד, והופך לשריף החדש של העיירה, בנשי. כאשר הוא מנסה לחדש את הקשר עם אהובתו לשעבר, אנסטסיה, שניהם לומדים שהוא "הפך לגרסה רחוקה (אלימה) של האיש שהיה פעם". העונה הרביעית והאחרונה של התוכנית החלה באפריל 2016. כמו כן, בשנת 2016, סטאר גילם את הדמות הראשית גארט אווטרוון בסדרת הפשע/מסתורין אמריקאן גותי של CBS. בינואר 2018, הוכרז שסטאר לוהק לתפקיד The Homelander ב- The Boys. העיבוד של אולפני אמזון לספר הקומיקס של גארת' אניס ודריק רוברטסון באותו שם. עונה ראשונה יצאה לאור ביולי 2019 והעונה השנייה יצאה לאור בספטמבר 2020. עונה שלישית יצאה לאור ביוני 2022. בסדרה הוא משחק מול קארל אורבן שגם הוא מניו זילנד. "יש לנו תוכנית אמריקאית עם ניו זילנדי שמגלם פסיכופת גיבור שכולו אמריקאי וניו זילנדי אחר שמשחק אנגלי. זה ערבוב די מוזר", אמר אנטוני סטאר. ב-4 במרץ 2022, דווח כי אנטוני סטאר נעצר באליקנטה, ספרד לאחר שתקף לכאורה שף צעיר בן 21 בפאב המקומי. הוא נידון ל-12 חודשי מאסר על תנאי ושילם פיצויים בסך 5,530 דולר כדי להימנע מהמאסר שהוא קיבל. מדיה וקבצים בנושא אנטוני סטאר בוויקישיתוף אנטוני סטאר, ברשת החברתית פייסבוק אנטוני סטאר, ברשת החברתית אקס (טוויטר) אנטוני סטאר, במסד הנתונים הקולנועיים IMDb (באנגלית) אנטוני סטאר, במסד הנתונים הקולנועיים KinoPoisk (ברוסית) Nellie Andreeva, Nellie Andreeva, Cinemax's Alan Ball-Produced New Series 'Banshee' Casts Antony Starr As Its Lead, Deadline, ‏2012-03-12 (באנגלית אמריקאית) Nellie Andreeva, Nellie Andreeva, ‘The Boys’: Antony Starr, Chace Crawford, Dominique McElligott & Jessie Usher Cast In Amazon’s Superhero Drama Series, Deadline, ‏2018-01-17 (באנגלית אמריקאית) Danielle Turchiano, Danielle Turchiano, ‘The Boys’ Renewed for Season 3 at Amazon, Adds After-Show, Variety, ‏2020-07-23 (באנגלית אמריקאית) Josie Adams, New Zealand’s Antony Starr on playing an all-American monster in The Boys, The Spinoff, ‏2020-09-06 Zack Sharf, Zack Sharf, ‘The Boys’ Actor Antony Starr Arrested in Spain for Alleged Assault, Variety, ‏2022-03-04 (באנגלית אמריקאית)
הסכם ברלין (1926)

הסכם ברלין (ידוע גם בשם חוזה הנייטרליות והאי–תוקפנות הגרמני–סובייטי) הוא הסכם שנחתם ב-24 באפריל 1926 שבו גרמניה וברית המועצות הסכימו להישאר נייטרליות במקרה במקרה שאחת מהן תותקף על ידי צד שלישי למשך חמש שנים. ההסכם אשרר את הסכם רפאלו מ-1922. הצדדים אשררו את ההסכם ב-29 ביוני 1926, והוא נכנס לתוקף מאותו יום. ההסכם נרשם בסדרת הסכמי חבר הלאומים ב-3 באוגוסט 1926. הוא חודש ב-24 ביוני 1931, ואושר ב-5 במאי 1933. הפרוטוקול הנוסף נרשם בחבר הלאומים ב-15 בפברואר 1935. ההסכם כלל את הסעיפים הבאים: היחסים בין גרמניה וברית המועצות ימשיכו להתבסס על הסכם רפאלו. ממשלת גרמניה וממשלת ברית המועצות ישמרו על קשר ידידותי על מנת לקדם הבנות בכל הקשור לשאלות הפוליטיות והכלכליות המשפיעות עליהן. במידה ואחד הצדדים בהסכם יותקף על ידי צד שלישי, הצד השני בהסכם ישמור על נייטרליות לאורך כל משך הסכסוך. אם על רקע עימות כמו שתואר בסעיף 2 או אם בתקופת שלום, תיווצר קואליציה של מעצמות מצד שלישי שיחרימו כלכלית או פיננסית את אחד הצדדים, הצד השני בהסכם מתחייב שלא להצטרף לקואליציה כזו. ההסכם הנוכחי יאושרר ומסמכי האשרור יוחלפו בברלין. היא תיכנס לתוקף ממועד החלפת מסמכי האשרור ותישאר בתוקף למשך 5 שנים. שני הצדדים יתייעצו טרם תפוגת ההסכם בנוגע לעתיד היחסים הפוליטיים ביניהם. מטעם גרמניה חתם גוסטב שטרזמן, ומצד ברית המועצות חתם ניקולאי קרסטינסקי. בגרמניה הושווה ההסכם לברית ביטוח המשנה שחתם אוטו פון ביסמרק מול האימפריה הרוסית ב-1887. ההצבעה בעד אישור ההסכם ברייכסטאג התקבלה פה אחד, לראשונה בתולדות רפובליקת ויימאר. ביוני 1926 בנקים גרמניים העניקו לברית המועצות אשראי בסך 300 מיליון מארק. הריבית עמדה על 9.4% לשנה. באוקטובר 1926 הזמינה ממשלת ברית המועצות קבוצה של צירי רייכסטאג למוסקבה. גאורגי צ'יצ'רין, שר החוץ הסובייטי, ביקר בברלין בדצמבר 1926 וציין את שיפור היחסים בין המדינות לעומת 1925. לאחר 1926 החלה דעיכה איטית בטיב היחסים, כששיאה היה בעליית אדולף היטלר והמפלגה הנאצית לשלטון בגרמניה ב-1933. הסכם ברלין, באתר League of Nations Treaty Series Germany and Union of Soviet Socialist Republics - Protocol concerning the Prolongation of the Treaty of April 24th, 1926, and the Convention of Conciliation of January 25th, 1929, League of Nations Treaty Series Robert C. Tucker, Stalin in Power: The Revolution from Above, 1928-1941, ניו יורק: Norton, 1992, ISBN 9780393308693 Walter G. Moss, A History Of Russia Volume 2: Since 1855, כרך 2, לונדון: Anthem, 2004, עמ' 284, ISBN 9780857287397
Get Outta My Way

"Get Outta My Way" (בעברית: "זוז מהדרך שלי") הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבום האולפן האחד עשר שלה, Aphrodite‏ (2010). הוא יצא לאור ב-27 בספטמבר 2010, על ידי חברת התקליטים פרלופון, כסינגל השני מתוך האלבום. השיר הגיע למקום הראשון במצעד שירי הדאנס קלאב. השיר נכתב על ידי מיץ' הנסן, לוקאס סקון, דיימון שארפ, פיטר ולוויק ודניאל דוידסן והופק על ידי קאטפאזר, פיטר ולוויק, דניאל דוידסן, דיימון שארפ, לוקאס סקון וסטיוארט פרייס. ביולי 2010, מינוג הוציאה את Aphrodite. לאחר הצלחתו הבינלאומית, הוחלט להמשיך לקדם אותו באמצעות הוצאת "Get Outta My Way" כסינגל. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות. הווידאו קליפ של "Get Outta My Way" צולם באולפני Pinewood בלונדון ב-18 באוגוסט 2010, בוים על ידי צוות הבימוי הבריטי אלכסנדליאן. הוא הוקרן בבכורה בערוץ היוטיוב הרשמי של מינוג ב-3 בספטמבר 2010. הקליפ מתחיל עם מינוג ורקדניה נעים באיטיות על רחבת ריקודים לצלילי השיר. נכון ליוני 2022 עומד מונה הצפיות של הקליפ על למעלה מ-27 מיליון צפיות. מידע על היצירה "Get Outta My Way" באתר מיוזיק בריינז מידע על הסינגל "Get Outta My Way" באתר מיוזיק בריינז סרטון השיר "Get Outta My Way" באתר יוטיוב מיץ' הנסן, לוקאס סקון, דיימון שארפ, פיטר ולוויק, דניאל דוידסן קאטפאזר, פיטר ולוויק, דניאל דוידסן, דיימון שארפ, לוקאס סקון, סטיוארט פרייס "'GET OUTTA MY WAY' – BRAND NEW SINGLE!" Kylie Minogue, Billboard (באנגלית אמריקאית) Kylie Minogue – Get Outta My Way, נבדק ב-2022-06-25 Aphrodite by Kylie Minogue (באנגלית), נבדק ב-2022-06-25 Get Outta My Way, 2010-06-30, נבדק ב-2022-06-25 "'GET OUTTA MY WAY' – THE VIDEO IS HERE!" Kylie Minogue - Get Outta My Way (Official Video), נבדק ב-2022-06-25
ארגון המודיעין של משמרות המהפכה האסלאמית

ארגון המודיעין של משמרות המהפכה האסלאמית (בפרסית: سازمان اطلاعات سپاه پاسداران انقلاب اسلامی) הוא ארגון מודיעין המזוהה עם משמרות המהפכה האסלאמית באיראן, שהוקם לאחר הבחירות לנשיאות איראן ב-2009, כתוצאה ממיזוג מספר יחידות מודיעין במשמרות המהפכה, ביוזמתו של המנהיג העליון של איראן עלי ח'מנאי. מהקמתו ועד יוני 2022 חוסיין טאיב עמד בראש ארגון זה, עד שהוחלף על ידי מוחמד כאזמי שעומד כיום בראש הארגון. סגני ראש ארגון המודיעין של משמרות המהפכה הם חסן מוחק (משנת 2019) ומהדי סייארי (משנת 2016). משרד המודיעין (איראן) רז צימט, ‏ארגון המודיעין של משמרות המהפכה: מנגנון מודיעין מרכזי ברפובליקה האסלאמית, מבט מל"מ 88, פברואר 2021, עמ' 56 Wege, Carl Anthony (2015). "Iran's Intelligence Establishment" (PDF). Journal of U.S. Intelligence Studies. 21 (2): 66. נבדק ב-15 בדצמבר 2016. {{cite journal}}: (עזרה)
אורה להב-שאלתיאל

אורה להב-שאלתיאל (2017-1936) הייתה אמנית ישראלית שיצרה בטכניקות רבות ומגוונות: רישום, ציור בצבעי שמן, הדפס תחריט נחושת וחיתוך עץ ובעיקר הדפס האבן - ליתוגרפיה. אורה להב-שאלתיאל נולדה בקיבוץ מזרע, בתם של ישראל וחיה לבית לוי. במהלך השירות הצבאי החלה להב שאלתיאל ללמוד אמנות בסמינר "אורנים". מוריה היו הציירים מרסל ינקו ואריה נבון, הפסל דב פייגיןוצבי מאירוביץ. במהלך לימודיה הכירה את הסטודנט לאמנות יוסף שאלתיאל והשניים נישאו בשנת 1957 והצטרפו לקבוצת המייסדים של כפר האומנים בעין הוד. להבדיל מרוב מייסדי עין הוד, שהגיעו לכפר רק בסופי שבוע, הבית בעין הוד בשביל הזוג שאלתיאל היה היחיד וכך נשאר עד אחרון ימיה. באותה שנה (1957) הצטרפה להב-שלתיאל כחברה באגודת הציירים והפסלים בישראל. זמן קצר לאחר נישואיהם, נסעו בני הזוג לאיטליה על מנת ללמוד באקדמיה לאומנויות יפות בוונציה (Accademia di Belle Arti di Venezia). יוסף שאלתיאל נפטר מסרטן בשנת 2016. לזוג נולדו שלושה ילדים. בשנת 1963 נסעה להב-שלתיאל ללמוד באקדמיה לאמנות על שם אוליביה דה סר בפריז. משנת 1967 ועד מותה ניהלה להב-שאלתיאל סדנת ליתוגרפיה בעין הוד. בנוסף לכך הקימה להב שלתיאל, בשנת 1972, את מגמת האמנות בכפר הנוער ימין אורד, שם לימדה עד לשנת 1986. בשנת 1985 השלימה להב שאלתיאל את התואר השלישי באמנות בבית הספר הלאומי הגבוה לאומנויות יפות (Ecole Nationale Supérieure des Beaux-Arts) בפריז, ובשנת 1986 הקימה את המגמה לאמנות פלסטית בבית הספר לאמנות "רעות" בחיפה, שם לימדה עד לשנת 1996. לאורך כל חייה היו החינוך לאמנות וההוראה ציר מרכזי בחייה של להב-שלתיאל ורבים מתלמידיה הפכו גם הם לאומנים. עיקר יצירתה של להב-שאלתיאל הוא בתחום ההדפס, אך היא יצרה בטכניקות רבות ומגוונות: החל ברישום, ציור בצבעי שמן, וכלה בטכניקות של הדפס תחריט נחושת וחיתוך עץ ובעיקר הדפס האבן - ליתוגרפיה. עבודותיה הן בעלות אופי פיגורטיבי, המבליטות את נקודת המבט הנשית-פמיניסטית. ברוב הדפסיה השתמשה להב-שאלתיאל בנייר ממוחזר, או בנייר עשוי בצורה ידנית שהיה תחום נוסף בו עסקה. להב-שלתיאל הייתה חברה בעמותה הבינלאומית בתחום זה, כמו גם חברה בעמותה הבינלאומית למחנכים. להב-שלתיאל חיברה את ספרי השירה "היונה המתמהמהת" (1974) ו-"משזר: תחריטים ומלות שירה" (1986). כמו כן חיברה ספר ותוכנית לימודים בנושא "הנייר וההדפס במהלך ההיסטוריה" (1998) עבור משרד החינוך והתרבות. בין השנים 2014-1986 הייתה גם שותפה בארגון תערוכות של אמני נייר בישראל. בין השאר איירה להב-שלתיאל גם את הספר 'מכתב למר שאגאל' של פיצובסקי יזי בתרגום של יעקב בסר, והצליחה גם לאצור תערוכה בשם "והיה כעץ שתול על פלגי מים" בגלריה של מושב מגדים. את ספרה האחרון "בדרכי עברתי פה", שעליו טרחה בימיה האחרונים, לא הספיקה לראות כשייצא לאור. לאורך כל שנות פעילותה זכתה אורה להב-שאלתיאל במספר רב של פרסים, ביניהם: פרס "יד ושם" לשנת 1973, פרס קרן תרבות חיפה לשנת 1986, פרס קרן עמו"ס מטעם נשיא המדינה לשנת 1988, פרס הרמן שטרוק (Hermann Struck) מטעם עיריית חיפה לשנת 1997 ועוד. כן, החל משנת 1968 ועד שנת 2016, הציגה להב-שלתיאל במספר תערוכות קבוצתיות ובתערוכות יחיד ברחבי ישראל. אורה להב-שאלתיאל נפטרה בעין הוד בשנת 2017. אורה להב-שאלתיאל, דף שער בספרייה הלאומית אורה להב - שאלתיאל, שתי דמויות, נבדק ב-2022-06-25 מרכז מידע לאמנות ישראלית | מוזיאון ישראל, ירושלים, באתר museum.imj.org.il איתן בוגנים, בדרכה של האמנית, באתר הארץ, 17 במאי 2017 Ora Lahav - Shealtiel - artsandmusicnow, sites.google.com רעות - המלצות, באתר gibor.tripod.com
פיגוע הירי באוסלו (2022)

פיגוע הירי באוסלו התבצע ב־25 ביוני 2022, באוסלו שבנורווגיה. לפי המשטרה, פיגוע הירי ההמוני נועד לפגוע במצעד הגאווה באוסלו, אירוע הגאווה המקומי של הקהילה הגאה. המשטרה הגדירה את האירוע כפעולת טרור. אירוע הירי הראשון התרחש בלונדון בר, גיי בר פופולרי באוסלו. משם המשיך היורה לשני מקומות סמוכים, מועדון הג'אז הר נילסן ודוכן איסוף עצמי. שני אנשים נהרגו ו-21 נוספים נפצעו, עשרה מתוכם באורח אנוש ויתר ה-11 באורח קל. חשוד נעצר חמש דקות לאחר הפיגוע, והוא חשוד בפעולת טרור. במסיבת עיתונאים ב-25 ביוני 2022 מסרה המשטרה כי ככל הנראה הפיגוע הוא פשע שנאה כנגד הקהילה הגאה, ונועד לפגוע במצעד הגאווה באוסלו. בית החולים האוניברסיטאי באוסלו דיווח כי הוא עבר ל-"כוננות אדומה" בעקבות התקיפה. עשרה בני אדם קיבלו טיפול רפואי בעקבות פציעות קשות. מצעד הגאווה והאירועים הקשורים שיתקיימו באוסלו בוטלו לאחר אירוע הירי, בעקבות "המלצה ברורה" של המשטרה למארגנים. הם גם יעצו לאנשים לחגוג את מצעד הגאווה בקבוצות קטנות יותר. למרות האזהרות, כמה אלפי אנשים עדיין השתתפו במצעד מאולתר, והניחו פרחים בפאב הלונדוני. מדיה וקבצים בנושא פיגוע הירי באוסלו בוויקישיתוף Skyting ved utested i Oslo sentrum – etterforskes som terror באתר NRK, ‏ 24 ביוני 2022 (בנורווגית) Several killed, wounded in Oslo as gunman opens fire at gay bar on Pride day באתר France 24, ‏ 25 ביוני 2022 (באנגלית) JohnJo Devlin, ‏Oslo shooting near gay bar being treated as 'extreme Islamist terror attack', The Telegraph, 25 June 2022 {https://www.dw.com/en/norway-suspected-terrorist-attack-outside-lgbtq-nightclub-kills-2/a-62257519 Norway: Suspected terrorist attack outside LGBTQ nightclub kills 2] באתר Deutsche Welle, ‏ 25 ביוני 2022 (באנגלית) 2 Killed and at Least 19 Wounded in Shooting in Norway’s Capital באתר ניו יורק טיימס, 25 ביוני 2022 (באנגלית) Siste nytt om skytehendelsen i Oslo באתר VG, ‏ 25 ביוני 2022 (בנורווגית) 42-åring siktet for drap, drapsforsøk og terror etter Oslo-skyting באתר TK, ‏ 25 ביוני 2022 (בנורווגית) Dette vet vi om siktede (42) etter skytingen: – Ville skape frykt i befolkningen באתר RB, ‏ 25 ביוני 2022 (בנורווגית) Politiet: – Siktet for drap, drapsforsøk og terrorhandlinger באתר Fredriksstad Blad, ‏ 25 ביוני 2022 (בנורווגית) Gunman Kills 2, Wounds 10 In Suspected Terrorist Attack During Oslo Pride Festival, HuffPost, ‏2022-06-25 (באנגלית) Amalie Bernhus Årtun, Skyting ved utested i Oslo sentrum – etterforskes som terror, NRK, ‏2022-06-25 (ב־) Håkon Benjaminsen, Oslo Pride avlyses, NRK, ‏2022-06-25 (ב־) Emilie Rydning, Ingrid Renate Cogorno, Nicole Myhrer, Flere tusen i Pride-tog: – Vi forsvinner ikke, Avisa Oslo, ‏2022-06-25 (בנורווגית) ערך זה הוא קצרמר בנושא טרור. אתם מוזמנים לתרום לוויקיפדיה ולהרחיב אותו.
עונת 1977/1978 בליגת המשנה ההולנדית

עונת 1977/1978 בליגת המשנה ההולנדית הייתה העונה ה-22 של ליגת המשנה ההולנדית, שהיא הליגה ההולנדית השנייה. בסיום עונה זו, מאסטריכט וזוולה העפילו לליגה הראשונה. על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, דה חראפסחאפ ומועדון הכדורגל איינדהובן. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה. הליגה חולקה ל-4 סבבי דירוג, סבב 1 בן 9 מש', סבב 2 בן 9 מש' סבב 3 בן 9 מש' וסבב 4 בן 9 משחקים כ-36 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.
מתי מגיעים?

מתי מגיעים? היא סדרת טלוויזיה חינוכית לילדים משנת 2007 המשודרת בערוץ הופ!. הסדרה עוקבת אחר צמד אחים צעירים, המטיילים בכל פרק בעולם ומשתפים את הצופים בחוויותיהם דרך כתיבת יומן מסע. הדיבוב העברי בוים על ידי בועז בר לוי, והופק על ידי אסנת סדן. מתי מגיעים?, במיזם "אישים" לתיעוד היצירה הישראלית
Good on You

Good on You (בעברית: כל הכבוד לך) הוא סינגל שהוקלט על ידי הזמרת-יוצרת הקנדית לינדזי אל, מתוך אלבום האולפן החמישי שלה, Heart Theory. השיר יצא לאור ב-11 במרץ 2021, על ידי חברת התקליטים סטוני קריק, כסינגל השלישי והאחרון מתוך האלבום. השיר הגיע למקום העשירי במצעד שירי הקאנטרי. הקונספט של האלבום, עוקב אחרי תורת הלב, תוך שאותה התורה בוחנת את שבעת שלבי הצער: הלם, הכחשה, כעס, מיקוח, דיכאון, בחינה וקבלה. השיר נכלל בשלב החמישי, המדבר על כך שאל שוררת בדיכאון קשה מאוד; היא יודעת שבן זוגה לשעבר חי בשלום עם עצמו וטוב לו עם איך שהוא. דבר שגורע מהמצב הנפשי שלה ומוסיף לדיכאון הכבד בו היא שרויה. לאחר השלב החמישי ("הדיכאון") מגיע השלב השישי ("בחינה") הכולל את שיר ההמשך, "The Other Side". "Good on You" זכה להצלחה נאה במצעדי השירים. הוא דורג במקום העשירי במצעד שירי הקאנטרי והיה לשלישי מ-Heart Theory שהצליח לעשות זאת, כשקודמיו, "I Don't Love You" ו-"Want Me Back" דורגו במקום השישי והראשון, בהתאמה. עם זאת, הוא לא דורג במצעד הקאנטרי איירפליי, בשונה מקודמו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-750,000 השמעות. סרטון השיר "Good on You" באתר יוטיוב Good on You, 2020-11-20, נבדק ב-2022-06-25 Lindsay Ell, Billboard (באנגלית אמריקאית) Jon Freeman, Jon Freeman, Lindsay Ell Details New Album, 'Heart Theory', Rolling Stone, ‏2020-06-25 (באנגלית) lindsay ell - The oTHEr side (7 Stages Video Series), נבדק ב-2022-06-25
Can't Do Without Me

Can't Do Without Me (בעברית: לא יכול/ה בלעדיי) הוא סינגל שהוקלט על ידי זמר הקאנטרי צ'ייס בקהאם, ביחד עם הזמרת-יוצרת הקנדית לינדזי אל. השיר יצא לאור ב-29 בנובמבר 2021, על ידי חברת התקליטים ד'יס איז היט, כסינגל שלא מתוך אלבום וכשיתוף הפעולה הראשון בין השניים. השיר הגיע למקום ה-46 במצעד הקאנטרי איירפליי. השיר נכתב על ידי ג'ורדן ווקר, מייקל קרטר וטרני אנדרסון והופק על ידי רוס קופרמן, ללא כתיבה נוספת של לינדזי אל. "Can't Do Without Me" עוסק בכמיהה עזה בין זוג אוהבים, שמחכים לבלות יחד, תוך הבנה ש"מדובר בדברים שלא ניתן לעשות לבד". בשיר יש שימוש במוטיבים כדוגמת ביגוד ואופנה, אלכוהול, ברקים ואש. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות. הווידאו קליפ הרשמי של "Can't Do Without Me" הועלה לערוץ היוטיוב הרשמי של לינדזי אל ב-3 בפברואר 2022, מספר חודשים לאחר יציאתו כסינגל. בתחילתו, ניתן לראות את צ'ייס בקהאם נוסע בג'יפ לעבר אל, בעת שהיא נוסעת לכיוונו גם כן. לקראת סופו של הקליפ, ניתן לראות את השניים מתאחדים ושרים יחדיו. נכון ליוני 2022 עומד מונה הצפיות של הקליפ על למעלה מ-300,000 צפיות. סרטון השיר "Can't Do Without Me" באתר יוטיוב ג'ורדן ווקר, מייקל קרטר, טרני אנדרסון Chayce Beckham & Lindsay Ell - Can't Do Without Me (Official Audio), נבדק ב-2022-06-25 Lindsay Ell, Billboard (באנגלית אמריקאית) Chayce Beckham & Lindsay Ell – Can't Do Without Me, נבדק ב-2022-06-25 Can't Do Without Me, 2021-11-29, נבדק ב-2022-06-25
Right on Time (שיר של לינדזי אל)

Right on Time (בעברית: בדיוק בזמן) הוא סינגל שהוקלט על ידי הזמרת-יוצרת הקנדית לינדזי אל. השיר יצא לאור ב-27 באפריל 2022, על ידי חברות התקליטים סטוני קריק ו-BMG, כסינגל שלא מתוך האלבום. "Right on Time" הועמד בקטגוריית "הקליפ של השנה" במהלך טקס פרסי איגוד מוזיקת הקאנטרי הקנדי. השיר הגיע למקום השמיני במצעד שירי הקאנטרי. אל דיברה על "Right on Time" ותיארה אותו כ"שיר הנושא שלה". היא לקחה השראה מהרעיון ש"נשים מבזבזות זמן רב בתחושה שהן עלולות לפספס את ה"זמן" שלהן בחיים – הזמן שלהן להיות יפות, להפוך לאמא, לקבל את הקריירה החלומית שלהן, להשתחרר עד הסוף", והוסיפה שיש "חשש מתמיד שמא נפספס את הדבר שאנו רוצות על ידי התמקדות במשהו אחר" וכי היא "פשוט הפסיקה לדאוג בקשר לזה". היא אמרה שהשיר מיועד ל"כל מי שצריכה לשמוע ולקבל השראה מהרעיון שאת לא יכולה לאחר למסיבה בחייך". אריקה זיסמן מ-Country Swag התייחסה לשיר כאל "המנון אמיתי לרווקים או אנשים שחשבו שהם יהיו במקום אחר עד עכשיו". מבקר המוזיקה אריק אלפר הצהיר כי הרצועה "מציגה צד חדש, בטוח וברור של אל", ותיאר אותו כ"אופטימי וקליט להפליא". ב-Front Porch Music תיארו את "Right on Time" כ"שיר המושלם להזכיר לך לקחת נשימה, להאט ולאמץ את הרגע שבו אתה נמצא", וכינו אותו "המנון" עבור "כל מי שחש לחוץ לעקוב אחרי נורמות חברתיות". ב-Off the Record UK אמרו שהשיר "מהול בשמחה", והוסיפו כי "אל משמיעה קול ללחץ שהיא מרגישה כאישה ממוקדת קריירה בשנות ה-30 לחייה". ב-Top Country הכתירו את הרצועה בתור "הבחירה של השבוע" ב-29 באפריל 2022, ואמרו שהיא "מכילה מסר חזק על קבלת המקום בו אתה נמצא בחיים ועל כך שצריך לחגוג אותו". ב-To the Point Music כינתו את הרצועה "תזכורת לכך שרק אנחנו מגדירים מה יהיו חיינו". הקליפ הרשמי של "Right on Time" הוקרן בבכורה ב-27 באפריל 2022. הוא כולל את אל מבצעת את השיר ב-"Right on Time Support Group" הבדיונית. סרטון השיר "Right on Time" באתר יוטיוב Press Release, Lindsay Ell Releases Brand New Single "Right On Time" via BMG, The Country Note, ‏2022-04-27 (באנגלית אמריקאית) CANADIAN COUNTRY MUSIC ASSOCIATION REVEALS FIRST ROUND OF, web.archive.org, ‏2022-09-12 Lindsay Ell, Billboard Brent Furdyk, Lindsay Ell On The Powerful Message Behind New Single ‘Right On Time’, ET Canada, ‏2022-04-27 (באנגלית אמריקאית) Original Rock, Lindsay Ell Steps Into Next Chapter Of Music With 'Right On Time', OriginalRock.net, ‏2022-04-28 (באנגלית אמריקאית) Erica Zisman, Lindsay Ell's New Song "Right On Time" is an Anthem - Listen Now, CS, ‏2022-04-27 (באנגלית אמריקאית) Eric Alper, Lindsay Ell Continues To Take 2022 By Storm With Release Of New Single 'Right On Time' On April 27, That Eric Alper, ‏2022-04-13 (באנגלית אמריקאית) Carolyn, Carolyn, Lindsay Ell Reminds Us We’re "Right On Time", Front Porch Music, ‏2022-05-17 (באנגלית אמריקאית) Imogen Marshall, Lindsay Ell Kicks off New Era Right on Time, off the record, ‏2022-05-01 (באנגלית אמריקאית) Top Country, Pick of the Week - Lindsay Ell "Right On Time", Top Country, ‏2022-04-29 (באנגלית אמריקאית) tothepointmusic, Lindsay Ell - "Right On Time", tothepointmusic.com, ‏2022-05-23 (באנגלית אמריקאית) Lindsay Ell - Right On Time (Official Music Video), נבדק ב-2022-10-15
Madame X: Music from the Theater Xperience

Madame X: Music from the Theater Xperience אלבום ההופעה השישי של הזמרת-יוצרת האמריקאית מדונה. הוא יצא לאור על בהוצאת חברת התקליטים וורנר רקורדס ב-8 באוקטובר 2021, והיה זמין להאזנה ורכישה בכל פלטפורמות הסטרימינג הדיגיטליות (ספוטיפיי, אפל מיוזיק ודיזר), כדי ללוות את יציאתו של "מאדאם X" ‏(2021). אלבום ההופעה הגיע למקום החמישי במצעד האלבומים הדיגיטליים. מידע על האלבום Madame X: Music from the Theater Xperience באתר MusicBrainz האלבום Madame X: Music from the Theater Xperience באתר ספוטיפיי האלבום Madame X: Music from the Theater Xperience באתר אפל מיוזיק Madame X - Music From The Theater Xperience (Live) by Madonna (באנגלית אמריקאית), 2021-10-08, נבדק ב-2022-06-25 "Official Album Downloads Chart Top 100"
רובה Mk 13

רובה צלפים Mk 13 הוא רובה צלפים המשמש את חיל הנחתים של ארצות הברית. הוא מורכב ממכלול של רמינגטון מודל 700 בקליבר 0.300 וינצ'סטר מגנום עם מעצה של אקורסי אינטרנשיונל. הרובה נכנס לשירות בשנת 2001 ביחידת אריות הים ובחיל הנחתים של ארצות הברית שהיו צריכים רובה צלפים לטווחים ארוכים יותר מאשר רובי ה-M40 וה-M24 SWS שהיו בקליבר 7.62x51 מ"מ נאט"ו (0.308 וינצ'סטר) היעיל רק עד 800–915 מטר. לשם כך נבחר הקליבר 0.300 וינצ'סטר מגנום שלו טווח יעיל של 1,000–1,200 מטרים (1,100–1,300 יארד). הרובה עתיד להיות מוחלף ב-Mk 22 ASR, רובה צלפים מודולרי על בסיס הבארט MRAD. זהו הדגם הראשון של ה-Mk 13 והיה בעבר בשימוש יחידת אריות הים. קיים מעט מאוד מידע על הרובה ורק תמונות ספורות שלו נחשפו. ממה שנחשף עולה שמדובר ברובה על בסיס רמינגטון מודל 700 עם פעולה ארוכה ומעצה מדגם מקמילן A2. הרובה הוא בקליבר 0.300 וינצ'סטר מגנום. הרובה הוחלף בדגם המשופר Mk 13 Mod 5. הרובה נמצא בשימוש פיקוד המבצעים המיוחדים של ארצות הברית (SOCOM). גם דגם זה מבוסס על הפעולה הארוכה של רמינגטון מודל 700 אך המעצה הוחלף לזה של אקורסי אינטרנשיונל. על המעצה מותקנות 3 מסילות MARS ומסילות פיקטיני ודורגל מתקפל. הרובה היה אמור להיות מוחלף ב-Mk 21 PSR, אך מאחר שרובה זה לא עמד בדרישות SOCOM, ההחלפה לא יצאה בפועל. ב-2019 זכה הבארט MRAD במכרז, ויחליף אותו עם הדגם Mk 22 ASR. באפריל 2018 הודיע חיל הנחתים של ארצות הברית שהם יחליפו את רובי הצלפים מדגם M40 ב-Mk 13 Mod 7. רובי ה-M40 נמצאים בשירות חיל הנחתים מאז 1966 ולמרות שעברו שיפורים ושדרוגים (הדגם האחרון שלהם הוא ה-M40A6 מ-2016), הם נהיו מיושנים. ה-Mk 13 Mod 7 בקליבר 0.300 וינצ'סטר מגנום, הוא בעל טווח יעיל ארוך יותר, ומהווה את המקביל ל-M2010 ESR של צבא ארצות הברית. בעתיד יוחלף רובה זה, בכל דגמיו, ב-Mk 22 ASR: רובה צלפים מודולרי התומך במספר קליברים (7.62x51 מ"מ נאט"ו: 800 מטר, 0.300 וינצ'סטר מגנום: 1000–1200 מטר, ו-0.338 נורמה מגנום: 1500–2000 מטר) המבוסס על הבארט MRAD. מדיה וקבצים בנושא רובה Mk 13 בוויקישיתוף ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
עונת 1978/1979 בליגת המשנה ההולנדית

עונת 1978/1979 בליגת המשנה ההולנדית הייתה העונה ה-23 של ליגת המשנה ההולנדית, שהיא הליגה ההולנדית השנייה. בסיום עונה זו, אקסלסיור רוטרדם ווילם II העפילו לליגה הראשונה. על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, טלסטאר ספורטקלאב ופ.צ. אמסטרדם. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה. שינתה את שמה בעונה הבאה לDS79 הליגה חולקה ל-4 סבבי דירוג, סבב 1 בן 9 מש', סבב 2 בן 9 מש' סבב 3 בן 9 מש' וסבב 4 בן 9 משחקים כ-36 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.
ויקטור וולקוב

ויקטור גאורגייב וולקוב (בבולגרית: Виктор Георгиев Вълков ‏האזנה‏Ⓘ‏; 3 באפריל 1936, סופיה, ממלכת בולגריה – 6 ביולי 2022) היה קצין לשעבר בוועדה לביטחון המדינה, דיפלומט ופוליטיקאי בולגרי, אשר בין השנים 1990–1991 כיהן כשר החוץ וסגן ראש ממשלת בולגריה בממשלתו של דימיטר פופוב. ויקטור וולקוב נולד בסופיה. אביו גאורגי וולקוב נמנה עם הנהגת מפלגת האיכרים והוצא להורג ב-1942. רכש השכלה טכנית-אקדמית באוניברסיטה הטכנית של סופיה. ב-1957 גויס כסוכן למנגנון הוועדה לביטחון המדינה ושירת במנגנון עד 1982. עובדת היותו סוכן של מנגנון ביטחון הפנים הבולגרי הוסתרה מהציבור בבולגריה. ב-1965 הצטרף למפלגת האיכרים של בולגריה. ב-1990, לאחר סתיו העמים והדחתו של טודור ז'יבקוב, נבחר ליושב ראש מפלגת האיכרים, היה מועמד מטעמה לנשיאות בולגריה, אך לא נבחר. בדצמבר 1990 התמנה לסגן ראש הממשלה ושר החוץ בממשלתו של דימיטר פופוב. בין השנים 1993–1998 כיהן כשגריר בולגריה בטורקיה, ובין 2002–2006 כיהן כשגריר בולגריה בקרואטיה. ויקטור וולקוב הלך לעולמו ב-2022 בסופיה והוא בן 86 שנים. מדיה וקבצים בנושא ויקטור וולקוב בוויקישיתוף מנהיגי בולגריה, באתר zarate.eu (באנגלית). Viktor Valkov came out as an agent, Lyuben Gotsev hid him in 1990., באתר desebg.com (בבולגרית).